ประกาศกรมประมง เรื่อง การส่งออกสัตว์น้ำหรือผลิตภัณฑ์สัตว์น้ำเพื่อการบริโภคไปสหภาพยุโรป พ.ศ. 2560
ประกาศกรมประมง
ประกาศกรมประมง
เรื่อง
การส่งออกสัตว์น้ำหรือผลิตภัณฑ์สัตว์น้ำเพื่อการบริโภคไปสหภาพยุโรป
พ.ศ. ๒๕๖๐[๑]
 

ตามมาตรา ๙๒ วรรคสอง แห่งพระราชกำหนดการประมง พ.ศ. ๒๕๕๘
กำหนดให้ผู้ส่งออกสัตว์น้ำหรือผลิตภัณฑ์สัตว์น้ำต้องแสดงใบรับรองการจับสัตว์น้ำหรือเอกสารอื่นใดที่แสดงว่าสัตว์น้ำหรือผลิตภัณฑ์สัตว์น้ำนั้นได้มาจากการทำการประมงโดยชอบด้วยกฎหมาย
อธิบดีกรมประมงออกประกาศไว้ ดังต่อไปนี้

ข้อ
๑ ประกาศนี้เรียกว่า ประกาศกรมประมง
เรื่อง การส่งออกสัตว์น้ำหรือผลิตภัณฑ์สัตว์น้ำเพื่อการบริโภคไปสหภาพยุโรป พ.ศ.
๒๕๖๐

ข้อ
๒ ในประกาศนี้
สัตว์น้ำ หมายความว่า
สัตว์น้ำตามกฎหมายว่าด้วยการประมง
ยกเว้นชนิดสัตว์น้ำที่รัฐมนตรีประกาศกำหนดตามมาตรา ๖๕ แห่งกฎหมายว่าด้วยการประมง

ข้อ
๓ ผู้ใดประสงค์จะส่งออกสัตว์น้ำหรือผลิตภัณฑ์สัตว์น้ำเพื่อการบริโภคไปสหภาพยุโรป ให้ยื่นคำขอแจ้งดำเนินการส่งออกสัตว์น้ำหรือผลิตภัณฑ์สัตว์น้ำผ่านระบบเชื่อมโยงคำขอกลางและระบบสนับสนุนใบอนุญาตและใบรับรองผ่านอินเตอร์เน็ตของกรมประมง
(Fisheries Single Window : FSW) โดยลงทะเบียนเข้าใช้งานระบบ
ในกรณีที่ไม่สามารถยื่นคำขอผ่านระบบได้
ให้ยื่นคำขอตามแบบแนบท้ายประกาศนี้

ข้อ
๔ เพื่อแสดงว่าสัตว์น้ำหรือผลิตภัณฑ์สัตว์น้ำนั้นได้มาจากการทำการประมงโดยชอบด้วยกฎหมายให้ผู้ส่งออกสัตว์น้ำหรือผลิตภัณฑ์สัตว์น้ำต้องแสดงสำเนาคำขอใบรับรองสุขอนามัยและสำเนาคำขอใบรับรองการจับสัตว์น้ำ
หรือสำเนาคำขอใบรับรองการแปรรูปสัตว์น้ำ กรณีสัตว์น้ำหรือผลิตภัณฑ์สัตว์น้ำที่ได้มาจากการทำการประมงและอยู่ในพิกัดอัตราศุลกากรตอนที่
๐๓ และตอนที่ ๑๖ ยกเว้นสัตว์น้ำและผลิตภัณฑ์สัตว์น้ำที่ได้มาจากหอยฝาเดียวและหอยสองฝา
เพื่อให้พนักงานเจ้าหน้าที่ตรวจสอบประกอบพิธีการส่งออก

ข้อ
๕ ประกาศนี้ให้ใช้บังคับตั้งแต่วันที่ ๑
กรกฎาคม พ.ศ. ๒๕๖๐ เป็นต้นไป


ประกาศ ณ วันที่ ๑๕
มิถุนายน พ.ศ. ๒๕๖๐
อดิศร พร้อมเทพ
อธิบดีกรมประมง
[เอกสารแนบท้าย]

๑. ใบคำขอแจ้งดำเนินการส่งออกสัตว์น้ำหรือผลิตภัณฑ์สัตว์น้ำ

(ดูข้อมูลจากภาพกฎหมาย)







ภวรรณตรี/จัดทำ
๒๘ มิถุนายน
๒๕๖๐

ชวัลพร/ตรวจ
๒๘ กรกฎาคม
๒๕๖๐


























[๑] ราชกิจจานุเบกษา
เล่ม ๑๓๔/ตอนพิเศษ ๑๖๕ ง/หน้า ๕/๑๙ มิถุนายน ๒๕๖๐